Downloaded from YTS.BZ
Official YIFY movies site: YTS.BZ
NEKI SU SUDIONICI DIGITALNO OBRAĐENI KAKO BI OSTALI ANONIMNI.
IMENA, LICA I GLASOVI SU IM PROMIJENJENI.
ZOENO IME PROMIJENJENO JE DA SE ZAŠTITI NJEZIN IDENTITET.
Policija. Simon Blackwell iz Cheshirea. Slobodno? Moramo razgovarati.
- Uđite. - Hvala. Oprostite što…
- Hajde. - Molim vas, ne! Ne opet! Ne!
- Sve ću objasniti. - Ne!
- Ne mogu! - Znam da je uznemirujuće.
Pogledaj malo.
- Dobro. - O, ne.
- Lucy? - Da.
Ulazim, u redu?
- Zdravo. Jeste li dobro? - Da.
Zdravo, Lucy. Oprostite što smo vas probudili.
Ja sam **** iz chesterskog glavnog istraživačkog tima.
Uhitit ću vas zbog ubojstva i pokušaja ubojstva.
Ne morate ništa reći, ali sve što kažete može se upotrijebiti kao dokaz.
Razumijem da je ovo šok.
Lucy, sad se trebate ustati i odjenuti se.
- Slijedite me. - Da.
- Mogu li vidjeti svoju mačku? - Ostanite ovdje.
Zdravo.
Znate da nisam kriva?
- Znam da nisi! - Znam da nisi!
Znamo to!
U redu je. Pazi na dečke.
Uđi, mama, nemoj…
Nemoj gledati, mama, samo idi.
Mama, samo uđi.
U redu, samo uđite.
Detektivi su danas uhitili žensku zdravstvenu djelatnicu…
…pod sumnjom da je ubila osam beba…
…i pokušala ubiti još šest drugih.
Pregledali smo dokaze od slučaja do slučaja
i dali vam priliku da pružite objašnjenja.
Bilo je nezamislivo da mlada sestra koja sjedi pred nama
može biti sposobna nauditi ranjivim bebama.
Napisali ste poruku: „Ja sam zla. Ja sam to učinila.”
To je slučaj koji se događa jedanput u generaciji.
Uključuje 17 beba iz 13 obitelji.
Ako niste povezani s kolabiranjima i smrtima tih beba,
zašto ste napisali poruku u kojoj govorite da ste odgovorni,
da ste ih namjerno ubili?
Bez komentara.
Mlada medicinska sestra u koju nitko ne bi posumnjao.
Jedna od najplodnijih serijskih ubojica djece u povijesti UK-a.
Lucy Letby proglašena je krivom…
…za ubojstva sedmero novorođene djece.
No je li skromna medicinska sestra zaista ubijala bebe za koje se brinula?
Danas je panel međunarodnih medicinskih stručnjaka…
…pregledao dokumentaciju.
Njihovi su nalazi suprotni od svega što je rečeno na suđenju.
Ukratko, dame i gospodo, nismo otkrili nijedno ubojstvo.
Ovo je najluđi istiniti događaj za koji sam čula.
Ona je najplodnija serijska ubojica djece u povijesti.
Mislim da nije kriva.
Priča je posve tragična i zastrašujuća.
Nevina je. Pustite je.
Je li kriva ili je ta žena zaista nevina?
SLUČAJ LUCY LETBY
OVAJ FILM PRUŽA JEDINSTVEN UVID U CHESHIRESKU POLICIJU,
ISTRAGU I DOSAD NEVIĐENE SNIMKE
Ovo ispitivanje se snima.
Snima svaku riječ u ovom ispitivanju.
Predstavite se, molim vas.
Lucy Letby.
- Datum rođenja? - Četvrtog siječnja 1990. godine.
Ovo ispitivanje je vaša prilika da se izjasnite
oko onoga zbog čega ste uhićeni.
Ako ste nedužni i imate razumno objašnjenje,
obranu ili alibi, tražit ćemo dokaze koji to podupiru.
Nismo tu da vas osuđujemo. Razumijete li, Lucy?
- Da. - Dobro.
Ispitivali smo Lucy Letby više sati.
DETEKTIVKA
U početku smo joj postavili brojna pitanja
o tome što se događa kad se brinu za tu djecu.
Recite mi što se događa kod prvog hranjenja bebe.
Dakle, liječnici kažu kad se slažu da se beba počne hraniti.
- Da. - Hrane se kroz nazogastričnu sondu.
Dobro.
I obično, za nedonošče,
radije bismo davali majčino mlijeko ili donorsko mlijeko.
Obično dajemo adaptirano mlijeko bebi te veličine.
Dobro.
Djelovala je kao sposobna medicinska sestra
koja se znala brinuti za te bebe.
Međutim, kad smo ušli u detalje zašto je određena beba kolabirala,
postala je mnogo nejasnija u svojim odgovorima.
Razgovarat ćemo o ***.
U 16.01, 20. lipnja 2015.
rođena je carskim rezom i prebačena na neonatalni odjel.
U 4.25, 22. lipnja 2015.
♪ proglašena je mrtvom.
Možete li nam reći što joj se dogodilo?
Ne sjećam se ***.
Dobro.
Zoe je kolabirala u tri navrata tijekom jedne noćne smjene.
Znali smo da je Lucy Letby bila dežurna.
Zašto se onda ničega ne sjeća?
Ne sjećate se nikakvog kolabiranja
ni da ste tada radili s tom bebom?
Ne.
TRI GODINE PRIJE
Tri tjedna prije termina
probudila sam se i pukao mi je vodenjak.
Vrijeme je.
DIGITALNA ANONIMIZACIJA
BOLNICA GROFICE OD CHESTERA
U bolnici su me pregledali.
Snimka je potvrdila da je sve u redu.
SARAH ZOENA MAMA
Bili smo spremni upoznati malu Zoe.
Ali nije bilo jednostavno.
Rađala sam 60 sati.
Osjećala sam da nešto nije u redu
pa sam inzistirala na carskom rezu.
Liječnik je podigao Zoe iznad plahte,
ali činilo se da teško diše.
Morali su je odvesti na intenzivnu njegu.
Bilo je teško gledati je u inkubatoru.
Nisam je smjela izvaditi, ali mogla sam je držati za ruku.
Bila je jako krhka,
mala i dragocjena.
Postala sam mama.
Liječnici su nam govorili da dobro reagira,
da reagira kako se i očekivalo
i da nema brige.
Čvrsto sam spavala kad je sestra upalila svjetlo.
Rekla je: „Odmah dođite.”
Pitala sam što je bilo. „Nemamo vremena. Moramo ići.”
Sjećam se da su me vozili niz dugi hodnik. Pitala sam se što se događa.
Osjetila sam paniku u sobi.
Liječnik je pokušavao sve da joj srce nastavi kucati.
Nije odustajao.
Htjela sam da se nastavi boriti.
Ali drugi liječnik stavio mu je ruku na rame i rekao:
„Moraš prestati. Moraš je pustiti.”
Liječnik je i dalje držao Zoe, ali prestao je s reanimacijom.
To je bilo to. Bilo je gotovo.
Bilo je gotovo.
Moj suprug i ja
slomili smo se i…
Ja…
Pitali smo se što se događa, što se to upravo dogodilo.
Bila je dobro, pa…
Nisam…
Bila sam jako ljuta, jako tužna i zbunjena, a onda…
Da.
Kad je Zoe umrla, nismo znali što se dogodilo.
Počela se oporavljati.
Tada se nije očekivala njezina smrt.
Zašto se stanje pogoršalo? Zašto nije reagirala na reanimaciju?
SPECIJALIST PEDIJATAR
Ali više nas je zabrinjavalo
to što je Zoe bila treća beba koja je umrla u nešto više od dva tjedna.
Neke od tih beba imale su čudan osip
i nisu reagirale na reanimaciju, a smatrali smo da su trebale.
To je zabrinjavajuće. Zašto su tri bebe umrle u tako kratkom razdoblju?
Promiče li nam nešto na odjelu?
Iako smo se nadali da su te tri smrti samo nesretni slučajevi,
nažalost, to nije prestalo.
Bebe su umirale puno češće nego ikad na našem odjelu.
Do 16. veljače bilo je devet smrti.
To je bilo vrlo zastrašujuće i zabrinjavajuće vrijeme.
Neki specijalisti tražili su hitan sastanak s upraviteljima rizika
i rukovoditeljem medicinskih sestara,
ali nisu se činili posebno zabrinuti.
Nikad se nismo sreli s nečim takvim pa nismo znali što bismo učinili.
Onda nam je u lipnju 2016. voda došla do grla
nakon još dvije smrti koje nismo mogli objasniti.
Do tog trenutka bilo je 13 neočekivanih smrti.
U 21 godinu koliko sam bio specijalist nikad nisam vidio tako nešto.
Tada smo shvatili da se nešto treba poduzeti.
SVIBANJ 2017.
Jedne noći bio sam u stožeru dosta kasno
i dobio sam tri izvješća iz Bolnice grofice od Chestera.
Zabilježili su velik broj umrlih beba…
VIŠI DETEKTIV
…i kolabiranja na neonatalnom odjelu.
Između lipnja 2015. i srpnja 2016.
dogodilo se 13 smrti.
Liječnike je najviše zabrinjavalo
što su mnoge smrti i kolabiranja bila neobjašnjiva.
Rečeno mi je da je članica osoblja uklonjena s odjela.
Činilo mi se da je ipak prerano da pokušavamo identificirati sumnjivce.
Moglo je biti bezbroj objašnjenja zašto je toliko beba umrlo.
Je li bilo grešaka u bolnici,
je li postojala nekontrolirana zarazna bolest
ili su te bebe možda umrle prirodnim putem?
Morali smo razumjeti medicinske okolnosti svake bebe.
Bilo je ključno da imamo neovisne vjerodostojne medicinske stručnjake
koji bi nam mogli dati objektivan stav o bebama koje su neočekivano kolabirale.
Jednog sam jutra bio kod kuće i naletio sam na članak
o istrazi na neonatalnom odjelu zbog brojnih smrti beba.
Pomislio sam: „Zanimljivo. Ovo je slučaj za mene.”
VJEŠTAK TUŽITELJSTVA
Imam više od 30 godina iskustva s bolesnim bebama
i nekoliko desetljeća iskustva kao medicinski vještak za kazneni sud.
Rekao sam policiji:
„Pogledajmo jedan slučaj da vidim što se događa.”
Jedna beba rođena je u dobrom stanju,
uredne veličine, težine preko 2 kg,
i bila je stabilna, no iznenada je kolabirala.
Vidio sam fotografije
krvnih ugrušaka veličine pikula ispod jetre
i krvarenje u abdomenu.
Ali to mi je izgledalo užasno.
Kako beba, koja je bila dobrog zdravlja,
može završiti s teškim abnormalnostima jetre?
Za nekoliko sati beba je umrla.
Rekao sam policiji:
„Želim vidjeti sve bilješke o slučajevima u te dvije godine.”
Na kraju sam dobio 32 slučaja
i identificirao sumnjiv događaj
u otprilike polovici njih.
Bebe čije je kolabiranje bilo neočekivano
i neobjašnjeno.
Ovo je bilo bez presedana
i morao sam pomisliti najgore.
Netko je namjerno naudio tim bebama.
To je istragu odvelo u drugu sferu.
Bila je to gnusna stvarnost, netko je možda ubio te bebe.
Sljedeće pitanje na koje smo morali odgovoriti bilo je:
„Tko je kriv?”
Uzeli smo u obzir sve koji su mogli biti u blizini
svaki put kad bi beba umrla ili kolabirala.
Koji liječnici, sestre i članovi obitelji su bili ondje?
Tko je imao pristup lijekovima i zdravstvenoj dokumentaciji?
Razvijali smo teorije.
Tko je još mogao biti ondje i učiniti to?
Kad smo pregledali informacije, vidjeli smo jasan obrazac.
RASPORED SMJENA
Kod svih 25 sumnjivih smrti i kolabiranja
jedno se ime dosljedno pojavljivalo.
Ta je sestra imala glavnu ulogu
u svim tim događajima.
A to je bila Lucy Letby.
DEVET GODINA PRIJE
Sjećam se prvog dana predavanja.
MEDICINSKA SESTRA DIGITALNA ANONIMIZACIJA
Nisam nikoga poznavala.
I tako sam sjela sama.
Tad mi je prišla druga djevojka.
Rekla je: „Drago mi je. Ja sam Lucy.”
DIGITALNA ANONIMIZACIJA
Nešto u njezinu osmijehu odmah me opustilo.
I nakon četiri dana na fakultetu
bile smo nerazdvojne.
Zajedno smo bile na predavanjima. Išla sam kod nje na večeru i ona kod mene.
Kad smo išle u provod, išle smo zajedno.
Ako bismo ostale dokasna, prespavala bih kod nje ili ona kod mene.
Išle smo u kino.
Sve smo radile zajedno.
Imala je čudan smisao za humor.
Uvijek je bilo zabavno.
Lucy je bila jedinica pa su je roditelji obožavali.
Bili su jako ponosni na to što studira da postane medicinska sestra.
Htjela je učiti. Htjela je znati sve da bi točno znala što mora raditi.
Lucy i ja prvi put smo stažirale zajedno
u Bolnici grofice od Chestera.
Obje smo bile jako uzbuđene.
Ali sestre u Chesteru bile su poprilično klikaške.
SOBA ZA OSOBLJE
Sjećam se da smo otišle na ručak u sobu za osoblje,
a medicinske sestre su bile razgovarale.
Lucy se htjela uključiti u razgovor,
a one su je ignorirale.
Postojao je neki osjećaj da nas sestre i liječnici ne žele ondje.
Počela sam stjecati dojam da neki ljudi
daju sve od sebe da otežaju Lucy.
Na pamet mi nije padalo ništa zbog čega bi se tako ponašali prema njoj,
osim činjenice da im se nije sviđalo što je sramežljiva i povučena.
Znala sam da ne želim ostati ondje,
ali Lucy se prijavila za posao na neonatalnom odjelu.
Nisam baš razumjela zašto je htjela ostati,
s obzirom na to kako su se neke sestre i specijalisti ponašali.
Možemo reći da su nam tijekom promocije bili pomiješani osjećaji.
Moja i njezina obitelj organizirale su zajedničku večeru.
Lucyni roditelji bili su jako ponosni što je diplomirala
i objavili su to u lokalnim novinama.
Ali bilo je i tužno jer sam bila zabrinuta kako će se nositi sa svime.
ČETIRI GODINE POSLIJE
Lucy je bila povučena medicinska sestra. Djelovala je savjesno, djelovala je revno.
Djelovala je sposobno, koliko sam mogao vidjeti.
Nije se ni po čemu isticala.
No do kraja 2015.
svi mi specijalisti bili smo zabrinuti
zbog toliko neobičnih smrti na odjelu.
Ali nakon pregleda osoblja vidjeli smo jedan zajednički faktor.
Samo je jedna osoba bila na dužnosti kad su se sve te smrti dogodile.
Bila je to Lucy Letby.
Nisam bio siguran što da mislim.
Je li to čista slučajnost ili čini to namjerno?
Odlučili smo razgovarati o tome s voditeljicom neonatalnih sestara.
Ali odlučno je tvrdila
da je Lucy Letby sposobna i predana medicinska sestra
i da je nezamislivo da se sugerira da možda čini nažao pacijentima.
Nažalost, i dalje smo imali više smrti noću,
a Lucy Letby tad je bila na dužnosti.
Tako je rukovoditeljstvo na kraju odlučilo
da Lucy Letby treba premjestiti u dnevnu smjenu.
Smrti i kolabiranja noću su prestala,
ali šokantno, počele su se ponavljati tijekom dana.
U toj fazi, kao savjetodavno tijelo, shvatili smo da ne smijemo više odgađati.
Morali smo ukloniti Lucy Letby s neonatalnog odjela.
Manje od godinu dana nakon početka istrage
primio sam e-poruku od Lucy Letby s njezine službene e-adrese.
OPERACIJA KOLIBRIĆ
Navela je naziv operacije, koji nije bio javno dostupan.
HTJELA BIH ZNATI KAD ĆETE MI SE OTPRILIKE JAVITI
Svjesna je da policija razgovara s njezinim kolegama, no ne i s njom,
i želi znati kad ćemo razgovarati s njom.
HVALA NA BILO KAKVOJ INFORMACIJI KOJA BI MI POMOGLA S MOJOM ANKSIOZNOŠĆU
To mi je bilo zanimljivo jer sam mislio da nam možda želi nešto reći.
SLOBODNO MI SE OBRATITE AKO ŽELITE RAZGOVARATI.
MNOGO HVALA LUCY LETBY
Morali smo ispitati Lucy Letby.
A najbolji i jedini način za to
bio je da je uhitimo.
- Lucy? - Da.
Ja sam **** iz cheshireske policije. Slobodno uđem?
- Da. - Da? Hvala.
- Je li još netko s vama? - Da.
- Tko je ovdje? - Moj tata.
Policajka će otići po vašeg tatu.
- Moramo razgovarati. - Idem po vašeg tatu.
Možete li sjesti?
Samo da znate, ovo je kamera.
Upravo vas snimamo, u redu?
- Dobro. - Jesu li ovo svjetla za dnevnu sobu?
- Da. - Da, koje? Evo ga.
Lucy, pažljivo me slušajte jer ću vam pročitati neke informacije.
- Dobro. - Važno je da me slušate.
„Između ožujka 2015. i srpnja 2016.
neonatalni odjel u Bolnici grofice od Chestera
imao je visoku stopu smrtnosti beba.
Nakon revizije u bolnici slučaj je preuzela cheshireska policija
koja provodi istragu.
Kao rezultat istrage i prikupljenih dokaza,
utvrđena su djela ubojstva i pokušaja ubojstva,
a vi ste identificirani kao osumnjičenica.”
Ne morate ništa reći, ali sve što kažete može poslužiti kao dokaz.
Uhićenje je nužno za istragu kaznenog djela
i zaštitu djeteta ili druge ranjive osobe.
Razumijete li što sam vam pročitao?
Lucy, sad ćemo ovako.
Morate u policijsku postaju na ispitivanje.
Policajke će sad otići s vama gore.
Sad ste u našem pritvoru i moramo ostati uz vas
kako se ništa ne bi dogodilo vama ni nama.
Imate li obuću…
Idete u odjeći koju imate na sebi?
Imate trenirku, što je u redu.
Donijet ćemo vam obuću.
Ma ja…
Imate li tenisice?
Sve ostalo morat će ostati netaknuto
pa ne možete pomicati ni uzimati bilo što drugo.
Pretražit ćete kuću?
Da, pretražit ćemo je.
Mogu li se pozdraviti s njim?
- S mačkom? Naravno. - Da.
Ovo je samo zbog prijevoza. U redu?
Da budemo sigurni da smo i vi i mi sigurni u autu, u redu?
Čim dođemo u pritvor, mogu vam skinuti lisičine.
Telefon me probudio oko šest ujutro.
Osoba je rekla: „Ovdje cheshireska policija.
Zovemo da vam javimo da smo uhitili osobu
zbog sumnje da je ubila vašu kćer.”
DIGITALNA ANONIMIZACIJA
Odjednom sam shvatila da je netko možda namjerno naudio mom djetetu.
Ja…
Bili smo potpuno…
bez riječi.
U redu.
Izađite iz auta.
Samo raširite ruke.
Nešto je ovdje.
- Čime se trenutačno bavite? - Ja sam pedijatrijska medicinska sestra.
Sjednite, Lucy.
Zdravstvena djelatnica uhićena je zbog sumnje da je ubila osam beba
i pokušala ubiti još šest drugih u Bolnici grofice od Chestera…
Čim sam joj vidjela lice, odmah sam prepoznala medicinsku sestru.
Kad sam prvi put posjetila Zoe,
držala je papire, ali zapravo nije ništa radila.
Samo nas je gledala.
Današnje uhićenje potvrđuje užasnu mogućnost
da je novorođenčad možda ubijena.
Vijest mi je iskočila na mobitelu.
Drhtala sam. Srce mi je lupalo.
„Zašto su uhitili Lucy?”
Bila sam u potpunoj nevjerici.
Mislila sam da je to veliki nesporazum.
Ovo se ispitivanje snima. Ja sam detektiv Lee.
- Druga policajka je… - Vikki Holt 3201.
Predstavite se, Lucy.
Lucy Letby.
Svrha ispitivanja Lucy Letby bila je
da saznamo istinu o tome što se dogodilo tim bebama
i naposljetku joj damo priliku da pruži alternativno objašnjenje
zašto su te bebe tako brzo oboljele ili su kolabirale.
Općenito govoreći, što se radi tijekom reanimacije?
Medicinsko osoblje kontrolira dišni put. Daju lijekove za reanimaciju.
Dvije osobe daju lijekove.
I u idealnom slučaju, netko bi bio uz roditelje.
Bila je vrlo stručna. Bila je smirena.
Sudjelovala je.
A govoreći o procesima koji se tiču brige o tim bebama,
znala je odgovore na pitanja.
Dakle, tko vodi bilješke tijekom pokušaja reanimacije?
Obično jedan od mlađih liječnika
ili sestra preuzme ulogu zapisničara.
Ali kad su je pitali nešto detaljnije,
posebice oko njezinih postupaka u vrijeme kolabiranja,
mislim da je izbjegavala odgovarati.
Netom prije kolabiranja
jeste li imali razloga uopće ići u 1. sobu?
Ne sjećam se.
U redu. Radili ste u 1. sobi?
Mislim da nisam, ali ne sjećam se koju sam bebu čuvala.
Dobro.
I ne sjećate se reanimacije ili kako ste završili u 1. sobi?
Ne.
Uzela bi si vremena i razmislila o odgovoru
i gotovo se uvijek radilo o značajnoj količini vremena
prije odgovora.
Jeste li svjesni zašto mu je bila potrebna reanimacija?
Ne, ne sjećam se događaja koji su prethodili.
Samo znam da je reanimiran.
Ovi odgovori nametnuli su neka važna pitanja.
Lucy Letby bila je satima u pritvoru,
ali nismo prikupili dovoljno dokaza da je optužimo
i trebali smo otkriti još mnogo informacija.
Nakon ispitivanja puštena je uz jamčevinu,
što nam je dalo priliku da prikupimo dodatne dokaze stručnjaka
i napravimo forenzički pregled svega što smo pronašli tijekom pretraga.
Morali smo pregledati mnogo materijala.
DOKAZI
ZADRŽI
Pronašli smo kutiju na kojoj je pisalo „zadrži”,
a u njoj su bili primopredajni obrasci za bebe iz bolnice.
To su vrlo povjerljivi dokumenti
koji su sadržavali osobne podatke,
njihova imena,
datum rođenja i izvješće o zdravstvenom stanju u to vrijeme.
Kad se bolje pogleda, neki od tih dokumenata
povezani su s bebama koje su kolabirale i nakon toga umrle,
što je očito jako zabrinjavajuće.
Lucy Letby zapisala je mnogo toga
i očito je zadržala mnogo materijala.
Bilo je mnogo dnevnika.
Mnogo papirića.
POMOĆ
Otkrili smo neke vrlo zabrinjavajuće dokaze.
Bilo je jasno da moramo vratiti Lucy Letby u pritvor.
Morali smo pitati Lucy Letby neka vrlo izravna i teška pitanja.
Policija. Simon Blackwell iz Cheshirea. Slobodno? Moramo razgovarati.
- Lucy? - Da.
Ulazim, u redu?
Zdravo, Lucy.
Na temelju novih dokaza koje imamo, uhitit ću vas zbog nekoliko optužbi.
- Slijedite me. - Da.
Strategija u tom trenutku bila je jednostavna.
Bilo je mnogo dokaza i bilo je jasno
da se moram držati činjenica koje nije mogla osporiti.
Ako može pružiti alternativno objašnjenje, sad je pravo vrijeme za to.
Ovo je nastavak niza ispitivanja, Lucy. Kao što vidite, upalilo se crveno svjetlo.
Ovo se ispitivanje i vizualno snima
i nadzire na katu.
Pretražili su kuću u kojoj živite
i velika količina ovih primopredajnih obrazaca
pronađena je ondje.
Možete li to objasniti?
To su samo obrasci koje sam nehotice odnijela kući.
Nisam ispraznila džepove prije odlaska kući.
Bilo je gotovo 250 primopredajnih obrazaca
koji su bili pohranjeni kronološki po datumu.
Očito je bila temeljita i metodična osoba.
Znala je da sadrže povjerljive informacije
i znala je da ih ne bi trebala imati.
Izjava da je zabunom odnijela kući
250 povjerljivih medicinskih spisa bila je zapanjujuća.
ZADRŽI
Objasnite zašto ste ih stavili sve zajedno u fascikl.
Nisam znala kako da ih se riješim pa ih se nisam riješila.
Niste znali kako ih se riješiti?
Ne.
Jeste li i prije uzimali ove obrasce i rješavali ih se?
Ne bih rekla.
Jer nemam rezač papira, a tako bih…
Tako se trebaju rješavati.
Tijekom policijskih pretraga pronašli smo rezač papira u spavaćoj sobi
pa njezina izjava nije držala vodu.
Mogla ih je sama izrezati i riješiti se dokumenata, ali nije.
Lucy, jesu li ti obrasci koje imate na kućnoj adresi
povezani s bebama kojima ste bili medicinska sestra?
Da.
Ako nešto zadržimo, onda postoji razlog,
jer nam je to važno.
DOKAZ LUCY LETBY DNEVNIK 2016.
Tijekom pretraga pronašli smo niz dnevnika.
Kad smo ih počeli gledati, naletjeli smo na zabrinjavajući detalj.
Bilo je unosa gdje je napisala inicijale
koji su odgovarali inicijalima sumnjivih slučajeva koje smo istraživali.
Moja vas je kolegica pitala o kolabiranju beba
i rekli ste da ste to bilježili.
- Zašto? - Zapisivala sam.
Ne znam kako sam to bilježila.
Da.
Bilo je nekoliko datuma
kad je neka od beba kolabirala
i to je označila zvjezdicom.
Mislim da sam nekoliko puta u dnevniku zvjezdicom označila dane
kad smo dobili bebu koja je bilo jako loše.
Koja je bila svrha toga?
Ne znam. Samo za vlastitu…
Što?
Ne znam. Za razmišljanje, valjda.
Zašto biste razmišljali o njima, Lucy?
Nisam nikome govorila o tome.
Čuvam to u sebi i obrađujem nasamo.
S naše točke gledišta,
bilježila je kad je koja beba napadnuta.
Tijekom druge pretrage
pronašli smo crnu vreću u njezinoj garaži.
Unutra je bio komad papira
s nekim zabrinjavajućim bilješkama.
Pročitat ću vam dio u kojem piše:
„Ubojica. Ubojstvo.
Nitko nikad neće znati što se dogodilo ni zašto.”
- Objasnite mi te komentare, Lucy. - Bez komentara.
Reci mi nešto o komentaru „ubojica”.
Bez komentara.
Sugerirate li da ste ubojica?
Bez komentara.
A ovaj dio? „Nitko nikad neće znati što se dogodilo ni zašto.”
Bez komentara.
Što to znači, Lucy?
Bez komentara.
Moglo se vidjeti kako počinje shvaćati
na što su dokazi upućivali.
Lucy, otkad ste otišli s odjela,
887 beba nakon 32 tjedna trudnoće ili više
rođeno je u Bolnici grofice od Chestera i primljeno na neonatalni odjel.
Otkad ste otišli nijedna beba nije umrla niti joj se stanje neočekivano pogoršalo.
Imate li komentara na to?
Bez komentara.
Svi dokazi koje trenutačno imamo
pokazuju da ste vi jedina osoba koja je bila prisutna
tijekom svih 25 kolabiranja
i smrti 17 beba.
To upućuje da ste vi odgovorni.
Nitko drugi, Lucy. Samo vi.
Lucy, ako postoji objašnjenje zašto ste vi odgovorni,
sad vam je posljednja prilika da objasnite zašto je tomu tako.
Bez komentara.
Dobro.
Na mojem satu je 16.10
i ovo je ispitivanje završeno.
Detaljno su razgovarali s Lucy Letby o svim tim bebama.
Bilo je pravo vrijeme za procjenu i pregled dokaza
i tad je opet puštena uz jamčevinu.
Nije mi bilo lako zamisliti kroz što je Lucy prolazila kad je uhićena
i kad su je danima ispitivali.
DIGITALNA ANONIMIZACIJA
Samo sam joj htjela reći da sam tu ako nešto zatreba.
Srce mi se slamalo jer nisam mogla.
Ali nikad nisam sumnjala da je potpuno nevina.
Trenutačno stanje istrage je
da imamo mnogo informacija iz ispitivanja, puno iskaza svjedoka,
bilo je više dokaza stručnjaka.
A kad je sve sustavno posloženo,
bilo je jasno da sve upućuje na upletenost Lucy Letby.
Je li gore?
Da, mislim da jest.
Zdravo. U redu je. Cheshireska policija. Dobro?
Lucy, mogu li upaliti svjetlo?
- Da. - Želite li sjesti?
Samo…
Lucy, saslušajte me nakratko. Ja sam *** iz cheshireske policije.
Uhićujem vas zbog sumnje za ubojstvo ***,
ubojstvo ***,
ubojstvo ***.
Jeste li sve čuli, Lucy?
Sad ćete se morati odjenuti, u redu?
Policajka će vas odvesti u policijsku postaju u Chesteru.
Lucy, hoćete se odjenuti?
Ovo je samo za prijevoz, u redu?
Je li pretijesno?
Ima malo mjesta, u redu? Bitno da se ne možete osloboditi.
Sjednite iza nas.
Samo da vas zavežem.
LUCY LETBY JE 24 SATA POSLIJE OPTUŽENA ZA OSAM UBOJSTVA
I ZA DESET POKUŠAJA UBOJSTVA.
LUCY LETBY PROVELA JE 23 MJESECA U PRITVORU ČEKAJUĆI SUĐENJE.
Medicinskoj sestri se sudi
za ubojstvo sedam beba na neonatalnom odjelu.
Lucy Letby brinula se za najranjivije bebe.
Zatvorskim prijevozom dolazi na suđenje.
Optužena je za ubojstva sedam beba i za pokušaje ubojstva deset drugih.
Stalno razmišljaš: „Jesmo li sve ispravno napravili?
Jesu li dokazi dovoljno čvrsti za suđenje?”
Tijekom uvodne riječi tužitelj Nicholas Johnson
rekao je poroti da kolabiranja i smrti 17 djece
nisu prirodne tragedije, već djelo žene na optuženičkoj klupi.
Mislila sam samo o Lucy
i onome što će ljudi govoriti o njoj.
Priprema za suđenje bila je vrlo izazovna.
Nije prošao ni dan da nisam pomislila na Zoe.
Htjela sam pravdu za nju,
ali nisam htjela otići na suđenje i biti pristrana.
Znala sam da je Lucy Letby trebala svjedočiti
pa sam se morala suočiti s njom.
Nosila je svjetlosivu majicu i tamnosive hlače
i progovorila samo da potvrdi svoje ime.
Nekih 50-60 novinara iz cijelog svijeta pratilo je suđenje.
NOVINAR
Sjedio sam u prvom redu, bio sam najbliže Lucy Letby
i to je bila moja prednost tijekom suđenja.
Na početku suđenja
uvodna riječ tužiteljstva bila je na više od 90 stranica.
Rekli su da postoji više načina
na koje je Lucy Letby naudila tim bebama.
Bilo je tu fizičke traume grla, želudca…
Rekli su da je uklonila dišne cijevi,
što desaturira bebin dotok kisika, i tako izazvala pogoršanje stanja.
Služila bi se i pretjeranim hranjenjem što napuhuje želudac
i gura dijafragmu prema plućima te tako ograničava disanje.
Mijenjala je metode i bila je kreativna u tome
da uzrokuje smrti i kolabiranja.
A sad je tužiteljstvo to moralo dokazati.
U posljednjih sedam mjeseci tužitelj Nick Johnson
gradi slučaj protiv Lucy Letby.
Sad ima priliku da je izravno ispita
o optužbama da je ubila i naudila bebama o kojima se brinula.
Prvi put nakon Zoeine smrti vidjela sam Lucy Letby.
Sjedila sam tri metra od nje.
Pogledala me desetak puta.
Zurila je.
Spustila bih pogled kad bi me pogledala.
Atmosfera u sudnici
bilo je iznimno napeta.
Dok je svjedočila,
činilo se da se dobro sjeća gotovo svih 17 djece
kojima je navodno namjerno naudila, osim jednog djeteta.
Kad su je pitali sjeća li se Zoe,
zastala je i rekla da se ne sjeća.
Svi su u prostoriji zastali…
Na sudu je bila vrlo profesionalna.
Navodno je takva bila i tijekom ispitivanja na policiji.
Razgovarat ćemo o ***.
Karton ima šest stranica
i gore je vaše ime.
Može li se reći da ste sudjelovali u njezinoj njezi?
Da.
Recite nam što se dogodilo ***.
Ne sjećam se ***.
Sjećate li se uopće reanimacije?
Ne sjećam se.
Rekao sam sudu da je Zoe bila stabilna.
Nije bilo razloga za naglo pogoršanje, a kamoli za kolabiranje.
U bilješkama piše da su primijetili neobičnu promjenu boje kože
koju medicinske sestre i liječnici nikad nisu vidjeli.
Pronađen je i zrak u krvnoj žili,
takozvana zračna embolija.
To je poput zraka u centralnom grijanju,
koji će zaustaviti cirkulaciju.
Pregledao sam literaturu
o zračnoj emboliji kod novorođenčadi.
Jedna je bila od dvojice kanadskih liječnika,
Leeja i Tanswella, objavljena 1989.
Primijetili su vrlo neobičan oblik promjene boje kože
kao posljedice zraka u krvožilnom sustavu.
To je bilo manje-više identično
onome što su opisali liječnici
kod nekoliko beba u Bolnici grofice od Chestera.
Dr. Evans dao je svoje mišljenje, a obrana je rekla:
„Čekajte malo. Bilo je različitih razloga zašto se tim bebama stanje pogoršalo.”
U nekim su slučajevima bile bolesne pri rođenju i pogoršalo im se,
a u drugim slučajevima liječenje nije bilo adekvatno
i to je pridonijelo kolabiranju bebe.
„Nemate dovoljno dokaza da kažete da je to ubrizgavanje zraka.”
Objasnio sam poroti da su bebe na neonatalnom odjelu spojene
na vrlo sofisticiranu intravensku pumpu
koja sprečava mjehuriće zraka da ulaze u cijev.
Ako zrak ne može slučajno ući u krvožilni sustav,
onda zrak može ući u krvožilni sustav
samo kao rezultat namjernog čina.
Rekao sam poroti da je, po mom mišljenju,
pogoršanje stanja male Zoe
rezultat ubrizgavanja zraka izravno u krvotok.
Dr. Evans kaže da je kolabirala od posljedica zračne embolije
uzrokovane ubrizgavanjem zraka u njezin krvožilni sustav
dok dežurna medicinska sestra nije bila u sobi, ali vi jeste.
Da.
Imate li objašnjenje za to, Lucy?
Ne.
Prema dostupnim dokazima, Lucy,
bili ste prisutni kad je beba *** kolabirala.
Slažete li se s time?
Radili ste u 1. sobi dok je unutra bila medicinska sestra.
Izašla je s razlogom.
Ako ona tako kaže. Ne sjećam se gdje sam točno bila.
Postoji li razlog zašto se sjećate davanja lijekova,
no ne i kolabiranja, Lucy?
Ne, sjećam se davanja lijekova jer sam gledala bilješke
i vidjela da sam ja potpisala za lijekove.
Sjećate se davanja lijekova?
Jer ste tad iskoristili priliku za napad…
Ne.
…i ubrizgali zrak?
Ne.
- Ne? - Ne.
Slušanje svih dokaza
povezanih sa Zoeinom smrti bilo je
jako bolno.
Tužiteljstvo je objasnilo kako je Lucy Letby ušla u sobu
i ubrizgala zrak…
DIGITALNA ANONIMIZACIJA
…u
cijev.
Gledao sam Lucy Letby da vidim
njezinu reakciju na to.
Ali ni u jednom trenutku
nije bila vidno uzrujana zbog mučnih detalja
onoga što je navodno učinila.
Nikakva reakcija. Ništa.
Što su htjeli? Da sjedi ondje i svaki dan jeca, urliče, plače?
Da stalno tvrdi da je nedužna?
Mislim da to nije realno ili izvedivo.
IMALI SMO UŽASNU NOĆ. NAŠ JE POSAO PONEKAD BAŠ TUŽAN.
Nakon što je beba Zoe kolabirala,
Lucy Letby poslala je poruku kolegama.
IZGUBILI SMO BEBU „ZOE”
Obavijestila ih je da je, nažalost, preminula
i opisala reakciju roditelja.
BAŠ UZNEMIRUJUĆE ZA SVE
RODITELJI SU IZBEZUMLJENI, TATA VIČE
Roditelji su izbezumljeni, tata viče.
Bilo je šokantno i osjećala se otupjelo.
NE MOGU PRESTATI PLAKATI. MORAM TO IZBACITI IZ SEBE.
Tu vidimo kontradikciju.
To je osoba koja je rekla da se ne sjeća ničega.
Dali smo Lucy Letby njezine poruke
kako bi se lakše prisjetila događaja.
OVO JE ODLIČAN POSAO S MNOGO PREDNOSTI,
ALI KATKAD SE PITAM KAKO SE BOLESNE BEBE IZVUKU…
Držala se priče da se ne sjeća detalja.
…A DRUGE UMRU IZNENADA I NEOČEKIVANO.
Mislim da nije neobično poslati poruku kolegi
da znaju da je netko preminuo.
I nije neobično poslati poruku kolegi da kažeš da si imao loš dan.
VALJDA JE TAKO SUĐENO.
Pritisak je velik.
Možeš 14 sati biti u smjeni.
Ako se djetetu stanje počne pogoršavati, hoće li sestra to primijetiti?
Zastrašujuće je.
A to procesiraš razgovorom s kolegama.
Ne razumijem što su time htjeli dokazati.
VJERUJEM DA I SUDBINA IMA PRSTE U TOME.
ZA SVE POSTOJI RAZLOG.
SARAH I DAN JONES OKRUG CHESHIRE
Tijekom suđenja Lucy su pitali o njezinim pretragama na Facebooku.
Lucy je istraživala Zoene roditelje.
Na Facebooku je tražila i mamu i tatu, što je bilo čudno.
Dana 25. lipnja na Facebooku tražili ste ***.
I opet 25. lipnja tražili ste *****.
Slažete li se da ste tražili to na Facebooku, Lucy?
Ne sjećam se, ali očito jesam ako je ondje.
Jeste li tražili fotografije beba, Lucy?
Ne.
Obrana kaže da nema ničega zlokobnog u tim pretragama.
Zapravo, rekli su da je samo malo znatiželjna.
- Ne znate što ste tražili? - Ne.
Bilo je mnogo posrednih dokaza u ovom slučaju.
Kad ih pogledaš hladne glave, nisu išle u prilog Letby,
ali nije protuzakonito poslati poruku kolegi
ili tražiti nekoga na Facebooku.
Da dokaže slučaj izvan svake sumnje, tužiteljstvu je trebalo nešto konkretnije.
Mnogi dokazi u ovom slučaju bili su medicinski komplicirani,
ali tužiteljstvo tvrdi da u dva slučaja
postoje nepobitni dokazi.
Postoji zapis o tome i to ne može poreći.
Sudilo joj se i za dvije bebe
za koje je Lucy Letby optužena
da im je davala inzulin bez potrebe.
Vrlo je opasno bilo kome davati inzulin ako im ne treba.
Može izazvati komu, čak i smrt.
Tko god da mu je dao inzulin, učinio je to
znajući da će ga to ugroziti, da bi moglo rezultirati smrću
ili dovesti do ozbiljnih ozljeda koje mogu utjecati na život.
Slažete li se s tim, Lucy?
Da.
Na sudu se Letbyna obrana morala složiti
da je to učinjeno namjerno.
Na odjelu jest bio trovač,
ali to je sigurno netko drugi.
Čak se i Lucy Letby složila da je umjetni inzulin
ubrizgavan bebama i da je to uzrokovalo kolabiranje.
Netko je to učinio.
Pitali su Lucy:
„Slažete li se da je bilo sintetskog inzulina u bebinu sustavu?”
To su dokazi. Ne može to ne prihvatiti.
Ali time su je pokušavali namamiti da kaže da je ona to učinila.
Nije da je Lucy samo radila u ključnim trenucima,
već je njezin potpis na bitnim lijekovima, uključujući i parenteralnu prehranu
a naši su stručnjaci govorili
da je upravo to bilo kontaminirano inzulinom.
Potvrdili ste svoj potpis na parenteralnoj prehrani.
Jeste li dodavali inzulin u te vrećice, Lucy?
Ne.
Te su vrećice čuvane u istom zaključanom hladnjaku kao i inzulin,
hladnjaku kojem je Lucy Letby imala pristup.
Lucy Letby imala je čistu priliku da počini te zločine.
Moglo je biti slučajno ili je bilo namjerno,
no tužiteljstvo je uvijek tvrdilo da je to bila namjerna sabotaža.
Letbyn obrambeni tim mučio se to osporiti.
Kad pogledate sve predstavljene dokaze,
objektivno gledajući, to nije mogao biti nitko drugi.
Jeste li vi dali inzulin?
- Ne. - Jer stručnjaci misle da netko jest.
- Vi ste se brinuli o njemu. - Nisam.
- Znate li tko jest? - Ne.
Sad je porota imala dokaze
da je beba namjerno otrovana nekom tvari.
Da se izrazim u žargonu,
sve je bilo jasno ko dan.
Procjenjujući lik Lucy Letby,
pošteno je reći da nedostaje dio slagalice, a to je pitanje:
„Zašto se sve ovo dogodilo?”
Jedina stvar koja se isticala
bili su papirići pronađeni tijekom policijskih pretraga.
Te su poruke nevjerojatne.
Poput slike Jacksona Pollocka,
ali riječima.
Nema mjesta. Potpuno su ispunjene čudnim frazama i riječima.
To je zbunjujuća slika.
„Ja sam ih ubila.
Ja sam zla, ja sam to učinila”, to je šokantno pročitati.
Što je ju je natjeralo da to napiše
i što je učinila da vjeruje da je zla osoba?
Napisali ste poruku: „Ja sam zla. Ja sam to učinila.
Ne zaslužujem živjeti.
Namjerno sam ih ubila.
Ja sam užasna i zla osoba.”
Objasnite nam ovo.
Bez komentara.
Svi su mislili da je ovo gotova stvar.
Da je igra gotova.
Počinila je ove zločine i sve je to napismeno priznala.
Nikad neću shvatiti zašto obrana nije pozvala nijednog vještaka.
Vještaci tužiteljstva mogli su reći što god su htjeli,
a Lucy nije imala nikoga
tko će stati u njezinu obranu i reći: „Ovo su druga objašnjenja.”
Porota na suđenju sestri Lucy Letby
povukla se kako bi odlučila o presudi.
Čekanje presude bilo je jako
stresno.
Osjećala sam se bespomoćno.
Sjećam se da sam stalno razmišljala:
„Kad ovo završi,
kad istina izađe na vidjelo,
kad shvate da su pogriješili,
ovo ćemo napraviti, ovo su naši planovi.”
Ovo može završiti na dva načina.
Ili je nevina
i strašna je žrtva neuspjeha pravde
kojoj se cijeli život okrenuo naglavačke,
ili je serijska ubojica djece.
Ulozi nisu mogli biti veći.
Donosimo vam izvanredne vijesti.
- Lucy Letby proglašena je krivom… - …za ubojstvo…
…sedam beba i za pokušaje ubojstva šest drugih…
Proračunata, lukava, okrutna, kukavička
serijska ubojica Lucy Letby.
Zasjenila je Myru Hindley i Beverley Allitt
i postala najgora ubojica djece u modernoj britanskoj povijesti.
Nakon desetomjesečnog suđenja Lucy Letby proglašena je krivom.
Ovo je vjerojatno najopakija žena za koju sam ikad čula.
Najplodnija serijska ubojica djece modernog doba.
Nisam mogla zamisliti zašto su to učinili.
Kad sam prestala biti u nevjerici,
bojala sam se za nju.
Osjetila sam olakšanje, sreću,
i istog trena osjećala sam se slomljeno.
Jer ovo je sad istina
i ne mogu pobjeći od ove stvarnosti.
Nije bilo oduševljenja ili zadovoljstva kod mene, ekipe ili tih obitelji.
To je bio iznimno
težak i traumatičan ishod.
Lucy Letby,
zbog toga što je ozbiljnost vaših prekršaja iznimno velika,
provest ćete ostatak života u zatvoru.
Osjećala sam da se moram ispričati svojoj kćeri.
U svojoj glavi nisam uspjela kao mama.
Spavala sam dok se to događalo
i ja…
Ostala sam budna tijekom bolnih…
trudova i porođaja,
no kad me trebala,
nisam bila ondje.
To je nešto…
što si ne mogu oprostiti.
RUJAN 2024.
Pratio sam slučaj Lucy Letby od trenutka uhićenja
i gledao kako se to odvija.
Kao odvjetnik,
bio sam jako zabrinut.
Moramo biti svjesni da nitko nije vidio da je učinila išta loše.
ODVJETNIK
Nema nadzora.
Nije bilo motiva.
Nikakvog.
S nama je odvjetnik Mark McDonald. Dobro jutro.
'Jutro.
Što mislite o ovom kompliciranom i emocionalnom slučaju?
To jest kompliciran i emocionalan slučaj,
ali samo je jedna u nizu osuda
u ovoj zemlji i međunarodno.
Za mnogo od tih osuda
ispostavilo se da su bile pogrešne.
Svaka od hipoteza koje su iznijeli stručnjaci
bile su teorije.
Porota je pregledala sve dokaze.
- I donijeli su tu odluku. - Možda su pogriješili.
Bilo je to prvi put da je netko javno progovorio i rekao:
„Samo malo. Mislim da je nešto ozbiljno pošlo po zlu u ovom slučaju.”
Nakon intervjua obratili su mi se Lucyni roditelji.
Bili su izbezumljeni.
Nisu imali opcija i zamolili su me da im pomognem.
I pristao sam.
Počeo sam proučavati slučaj.
Obrana nije pozvala nijednog stručnjaka.
Ne znam zašto.
Možda su mislili
da su optužbe tako smiješne i da im nisu potrebni.
Ne znam, ali voljela bih da jesu.
Kad sam dobio taj slučaj, predstavljen mi je samo jedan narativ.
Nije bilo preispitivanja krivnje.
Letby je bila kriva.
U nekim je novina pisalo „zla”.
Ali znali su mane toga kako je tužiteljstvo iznijelo slučaj.
Nekoliko puta tijekom suđenja pozivali su se na škrabotine
gdje je Lucy zapisala svoje misli.
„Ja sam zla.
Ja sam to učinila.”
To je završilo na svim naslovnicama sljedeći dan.
NAMJERNO SI IH UBILA
No nisu objavljene bilješke koje su tome proturječile.
Riječi poput „kleveta”,
„diskriminacija”,
„viktimizacija”,
„gadovi”.
Dobro, Lucy, zaista sam zabrinut oko onog što ste zapisali
i onog što implicirate da ste možda učinili.
Želite nam nešto reći?
Napisala sam to jer mi se sve nakupilo.
Nedugo prije saznala sam da sam uklonjena s odjela.
Osjećala sam da su krivili moje postupanje,
da sam im možda nehotice naudila
i zbog toga sam se osjećala krivom.
MRZIM SAMU SEBE
Želite li objasniti neke stvari koje ste zapisali?
OSJEĆAM SE JAKO USAMLJENO
Krivila sam sebe.
Ali ne zato što sam učinila nešto,
već zbog toga kako sam se osjećala zbog drugih.
JA SAM IH UBILA
JA SAM TO UČINILA
Dala sam sve od sebe za te bebe,
a onda su ljudi govorili da moje postupanje nije dobro
ili da sam nešto učinila i nisam se mogla nositi s time.
I više nisam htjela biti ovdje.
Napisali ste: „Nema riječi. Ne mogu disati. Ne mogu se usredotočiti.”
Osjećala sam
da sve izmiče kontroli.
Nisam znala što da osjećam, što će se dogoditi ili što da činim.
Osjećala sam da su sustav
i tim implicirali da sam ja to učinila.
Je li bilo pojedinaca koji su to implicirali?
Da, neki specijalisti.
Znate li zašto bi se okomili na vas
ili upirali prstom u vas?
Palo mi je na pamet da me žele okriviti
zbog nečeg što je netko drugi učinio.
Kad je Lucy Letby maknuta s odjela,
dobila je savjetovanje i podršku radne terapije
u Bolnici grofice od Chestera.
Rečeno joj je da zapiše svoje osjećaje i misli
kao oblik terapije.
To uopće nije bila zapisana ispovijed.
Ako ćemo vjerovati da je napisala bilješke
nedugo nakon što je uklonjena s odjela,
njezina verzija događaja ima smisla.
Što se tiče ogromnog straha i panike,
čega ste se bojali?
Da će ljudi misliti da sam učinila nešto loše.
Dobro. Što bi se dogodilo kad bi to mislili?
Ovo bi se dogodilo.
- Da. - Policija bi se umiješala.
- I to se dogodilo… - I izgubila bih posao.
Jeste li voljeli taj posao?
Da.
Da, voljela sam svoj posao.
Dobro.
Iz perspektive obrane, ona je bila predana medicinska sestra
koji je bila udaljena s posla koji je voljela,
koja je bila psihički izmučena i izbezumljena.
U mnogočemu, papirići odlično sažimaju složenost slučaja.
Na prvi pogled
izgleda kao obično priznanje.
Ali kad uđeš dublje u to,
stvari nisu tako jednostavne.
Sve do suđenja i do presude,
pisala bih Lucy i ona bi odgovarala.
Uvijek sam pokušavala biti pozitivna. Ali sad ne znam što da kažem.
MEDICINSKA SESTRA DIGITALNA ANONIMIZACIJA
„Maisie, nema riječi da opišem svoju situaciju,
ali jako mi je važno znati da imam tvoje prijateljstvo.
Imam vlastitu sobu i toalet.
Mogu se tuširati svaki dan i izaći u šetnju.
Važno je izaći, iako je malo prohladno. Nedostaju mi Tigger i Smudge.
Srce mi se slama jer oni ne razumiju zašto me nema.
Sigurno misle da sam grozna mama.
Mama i tata dobro se brinu o njima i sigurno će ih razmaziti.
Dajem sve od sebe da ostanem snažna i pozitivna.
Odlučna sam u tome da prebrodim ovo. Neću odustati.”
Oprostite.
Nešto spektakularno dogodilo se u ljeto 2024.
Novinar u Americi koji piše za časopis The New Yorker
secirao je sve što je možda pošlo po zlu na suđenju
i skrenuo pozornost s Lucy Letby
na Bolnicu grofice od Chestera.
A članak je uspio posijati sjeme sumnje
postavljajući najbitnije pitanje.
Je li odjel bio svrsishodan?
I rabi li se Lucy Letby kao žrtveno janje?
Odjel je bio u krizi.
Sestre su plakale na kraju smjena zbog stresa
jer su imale previše posla
zbog velikog broja beba na odjelu
i zbog toga što nemaju dovoljno osoblja ni sredstava.
Sjećam se da su me ostavljali
jednom tjedno samu s bebom kojoj je potrebna intenzivna njega.
Rekli su mi: „Vjerojatno će biti dobro, ali ako poplave, pozovi nas.”
Medicinska sestra stažistica ne smije biti sama s takvom bebom.
Jedan od najzanimljivijih dokaza tužiteljstva u uvodnom govoru
bio je raspored koji je imao iksiće u cijelom stupcu.
Svrha takve rotacije je jednostavna. To je uvjerljiv dokaz za porotu.
Tako mogu reći da je uvijek bila ondje kad je nešto pošlo po zlu.
Ali znamo da je to vrlo malen odjel i da je radila dodatne smjene.
Znamo i da je Lucy Letby pohađala dodatne tečajeve
i bila je kvalificiranija od mnogih sestara ondje,
što je značilo da se brinula za najbolesnije bebe.
Bilo bi čudno da nije bila ondje kad je nešto pošlo po zlu.
Tijekom suđenja tužiteljstvo je stalno govorilo poroti:
„Bebe su prestale umirati kad je Lucy Letby maknuta s odjela.”
Ali odmah kad je Lucy Letby maknuta s odjela,
odjel je degradiran,
što znači da nije primao toliki broj ozbiljno bolesnih beba,
a rezultat toga je opadanja stope smrtnosti.
Smatrao sam da je važno razotkriti mane onoga što se dogodilo.
Ali da bih to mogao, morao sam promijeniti narativ.
S nama je Mark McDonald.
Pridružio nam se Mark McDonald.
Mislim da imam mnogo dokaza da mogu reći da ovdje postoje problemi.
Odjednom se sve razbuktalo.
Lucy Letby je osuđena za ubojstva sedmero djece
i za pokušaje ubojstva još sedmero i ja smatram
da je to očita pogreška pravosudnog sustava…
BIVŠI MINISTAR
…koji nije znao obraditi teške statističke i medicinske znanstvene dokaze.
Ključna osoba tužiteljstva bio je dr. Dewi Evans.
Bio je glavni stručnjak tužiteljstva.
On je bio osoba koja je vidjela liječničke bilješke
i on je osmislio početnu hipotezu
oko toga kako je svaka beba umrla ili se razboljela.
Sve se vrtjelo oko njega
i njegove pouzdanosti kao vještaka.
Tijekom suđenja dogodila se najnevjerojatnija stvar.
Sudac Žalbenog suda poslao je e-poruku sucu ovog suđenja
u kojoj kritizira dr. Dewija Evansa.
Rekao je da će prilagoditi svoje dokaze
ovisno o tome tko ga usmjerava.
Ukratko, pristran je.
Zašto bi sudac koji ne sudjeluje u suđenju
javio sucu svoju ozbiljnu zabrinutost
oko pouzdanosti dr. Dewija Evansa?
Ali problem je bio što je Žalbeni sud utvrdio
da je dr. Dewi Evans pouzdan stručnjak.
Zato sam morao saznati
je li ono što je on govorio bilo točno.
Nisam trebao osobu koja je pročitala knjigu
i postala stručnjak,
trebao sam osobu koja je napisala knjigu.
ALBERTA U KANADI
Bila je berba i bio sam prilično zauzet.
Tad se na mobitelu pojavila e-poruka.
Odvjetnik iz Ujedinjenog Kraljevstva.
Rad koji sam 1989. napisao o zračnoj emboliji…
SPECIJALIST NEONATOLOG
…upotrebljen je da osude medicinsku sestru u UK-u.
Dr. Shoo Lee bio je ključan. Njegov rad i njegovo istraživanje.
Ako nije ispravno protumačeno,
znači li to da je dr. Dewi Evans pogriješio?
Bio sam zabrinut jer ako je moj rad pogrešno protumačen,
onda imamo veliki problem.
Pregledao sam dokaze
i shvatio da ne opisuju promjenu boje kože
koja je rezultat zračne embolije.
Ono što su opisali
bila je promjena boje kože zbog hipoksije, nedostatka kisika.
Ovo znači da je osuda potencijalno pogrešna.
Bio sam jako zabrinut.
Mlada žena možda će biti u zatvoru do kraja života
i umrijeti ondje iz pogrešnog razloga.
Rekao sam Marku McDonaldu da ću mu pomoći i da ću okupiti panel
od 14 vrhunskih stručnjaka iz cijelog svijeta,
čiji su stručnost, kredibilitet i znanje besprijekorni.
Cilj nam je bio napisati detaljno izvješće
o uzrocima smrti ili ozljedama u svakom slučaju.
G. McDonald zastupa svoju klijenticu i ima posla.
Govorili smo da bismo prihvatili svako osporavanje jer je to dobro.
Zanimalo nas je što će reći.
VELJAČA 2025.
Dok sam dolazio u London, osjećao sam golem pritisak.
Htjeli smo prenijeti rezultate panela
čije bi mišljenje imalo veliku važnost na ishod ovog slučaja.
Ne samo za Lucy Letby,
već i za obitelji, za javnost i za pravosudni sustav.
Opkoljeni smo.
Zdravo svima.
Apsolutno ste uvjereni da je nevina žena osuđena?
Da, jesam.
- Hvala na vremenu. - Moramo početi.
Dobro, počet ćemo malo ranije s obzirom na to da vas je mnogo.
Ovdje smo da iznesemo izvješće
iza kojeg stoji dr. Shoo Lee, koji sjedi pokraj mene.
Bez okolišanja,
predstavit ću vam dr. Shooa Leeja,
zvijezdu današnje predstave.
Hvala.
„Evo zvijezde predstave.”
Ovo nije predstava.
Nema zvijezde.
Ne postoji razlog za smiješak.
Drskost jednog političara da predstavi nekoga na ovaj način…
Odvratno.
Tijekom rezimiranja svih nalaza
medicinskih problema koje ovdje vidimo
otkrili smo da su povijesti bolesti bile nepotpune.
Bilo je pogrešnih dijagnoza bolesti kod ovih beba,
neadekvatan broj adekvatno obučenog osoblja na odjelu
i neprisutnost liječnika u trenutku potrebe.
Profesor Lee bio je vrlo jasan
da nijedna beba nije namjerno ozlijeđena
i da je loša skrb dovela do kolabiranja beba,
a kod nekih i do smrti.
To je frustrirajuće jer u nekim kritikama postoji zrno istine.
Nismo imali dovoljno osoblja.
To je istina u većini odjela u cijelom zdravstvenom sustavu.
Ali manjak osoblja imali smo i 2015., 2016.,
ali nismo imali takav porast smrti.
Okriviti kolegicu, što je užasno,
zbog mogućih ubojstva i pokušaja ubojstva beba
najgori je način na svijetu da se pokuša prikriti
probleme i nedostatke na neonatalnom odjelu.
Prvo sam pogledao stopu preživljavanja beba u Chesteru
prije svih tih smrti i kolabiranja.
Stopa preživljavanja bila je jednaka službenim brojkama
za Englesku i Wales tih godina.
Ovo nije bio loš odjel.
Bebu su morali reanimirati…
Pojedinačno smo pregledali svaki slučaj svake bebe.
Tvrde da je četvrta beba bila stabilno
kad je rođena i primljena na odjel za intenzivnu njegu.
Ovo nije bila stabilna beba, kako tvrdi svjedok optužbe.
Nisu me upozorili da će spomenuti slučaj moje kćeri.
Beba je rođena nakon prolongiranog preuranjenog pucanja membrana.
Ako je membrana puknuta, infekcija može napredovati.
Majka bi odmah trebala dobiti antibiotike
kako bi beba bila zaštićena od svake infekcije.
U ovom slučaju to nije učinjeno.
Kad mi je pukao vodenjak, trebali su mi brže dati antibiotike.
Iznevjerili su mene. Iznevjerili su Zoe.
Ali svaki liječnik, medicinska sestra i stručnjak jasno su rekli
da se Zoe oporavlja, da ide nabolje, da postaje snažnija.
Kasnilo se s antibioticima
i kasnilo se s početkom liječenja sindroma respiratornog distresa.
Nismo pronašli nikakve dokaze zračne embolije.
Ne slažem se s dr. Leejem.
Nije iznio nikakve nove dokaze.
Samo je stvorio novo mišljenje.
Odluku porote
odobrila su tri eminentna iskusna suca Žalbenog suda.
To bi trebao biti kraj, po mom mišljenju.
Zaključak ovog panela je
da nije bilo medicinskih dokaza koji bi potkrijepili da je bilo zlodjela
koja su rezultirala smrću ili ozljedama u bilo kojem od 17 slučajeva.
Bilo je ozbiljnih problema vezanih za njegu pacijenata u toj bolnici.
Bilo je problema s timskim radom i interdisciplinarnom suradnjom
na neonatalnom odjelu Bolnice grofice od Chestera.
Ukratko, dame i gospodo, nismo otkrili nijedno ubojstvo.
Ako nije bilo ubojstva, onda nema ni ubojice.
Zašto je Lucy Letby u zatvoru?
Ubojica beba ili žrtva?
Vidi se koliki je interes ovaj slučaj pobudio u UK-u, ali i šire.
Ako to nije Lucy Letby,
onda očito postoji nešto drugo unutar te bolnice što je pošlo po zlu.
Slobodno zovite. Sumnjate li u osudu Lucy Letby?
Konferencija za novinare promijenila je situaciju.
Ljudi su se pokrenuli.
Molim vas, recite mi da nisam jedina koja razmišlja o Lucy Letby
i činjenici da je možda nepravedno osuđena.
Odjednom nije bila ta zla osoba,
taj anđeo smrti.
Odjednom su se ljudi zapitali:
„Je li Lucy Letby nevina?”
Ne, ne mislimo da je ubila te bebe.
Apsolutno sam zapanjena.
U mnogo dokumentaraca o serijskim ubojicama
uvijek su imali čudnu prošlost, ubijali su životinje.
Nisu bili poput Lucy Letby. Mislim da nije kriva.
Neki ljudi tvrde
da smo se mi specijalisti namjerili na Lucy Letby.
Gdje su dokazi za to?
POKVARENI SPECIJALISTI SU TVRDILI DA SU BEBE BILE DOBRO.
Na internetu su me optužili za ubijanje beba, što je šokantno.
OČITO SU LAGALI.
Muče me dvije stvari.
To što smo iznevjerili bebe i ona mala sićušna sumnja:
„Jesmo li osudili krivu osobu?”
Postoji osjećaj krivnje. Što ako?
Ne mislim da je došlo do pogrešne presude.
Ali brineš se jer je nitko zapravo nije vidio na djelu.
U posljednjih nekoliko godina pitala sam se
je li meni predstavila jednu stranu i drugu stranu drugim ljudima.
Uvijek postoji sumnja jer koliko god…
DIGITALNA ANONIMIZACIJA
…da poznaješ nekoga, u biti nikad u potpunosti ne poznaješ nekoga.
I dalje mogu postojati stvari koje ne znate o njima.
Ali ako ne vidim stvarne dokaze,
ne mogu vjerovati u to.
Znam da ljudi misle da podržavam ubojicu beba.
Ali ona mi je prijateljica i trenutačno je u zatvoru.
Zauvijek.
Dr. Shoo Lee i stručnjaci dovršili su izvješće,
a ja sam ga proslijedio Komisiji za reviziju kaznenih predmeta,
koja će, nadamo se, poslati predmet na Žalbeni sud
i zatražiti ponovno suđenje.
Mlada žena možda je u zatvoru zbog zločina koje nije počinila.
To je velika odgovornost jer to je ujedno i Lucyna posljednja prilika.
Mi znamo što su zlikovci,
kako zlikovci izgledaju i kako se ponašaju.
To nije Lucy.
Ali to ne znači da nije sposobna učiniti ono za što je osuđena.
Ono što je bilo zanimljivo u ovom slučaju bila je količina posrednih dokaza.
JA SAM ZLA, JA SAM TO UČINILA
Pojedinačno ne dokazuju
da je hladnokrvna ubojica.
Ali kad sve spojiš,
naravno da ćeš pomisliti:
„Ako je ova žena nevina,
onda baš nema sreće.”
Nekoliko smo vas dana ispitivali i razgovarali s vama
o vašoj upletenosti u ubojstva i pokušaje ubojstva 17 beba,
što ste stalno poricali, Lucy.
Želite li još nešto reći?
Bez komentara.
Posljednje što smo htjeli reći obiteljima jest
da je taj netko ubio njihovo dijete.
Jedina osoba koja zaista zna zašto je učinila
sve ove grozne stvari je Lucy Letby.
U okruženju gdje sad postoji značajna javna rasprava
i dalje stojim uz istragu
i potragu za odgovorima.
No najvažnije je da suosjećamo s obiteljima koje ovo moraju gledati
i prolaziti kroz mučna nagađanja u vezi sa svojim bebama.
DIGITALNA ANONIMIZACIJA
Ovo se ne može preboljeti.
Postoji tuga,
ali postoji i nada i ljubav koju osjećamo prema njoj.
Naposljetku, još smo ovdje
i želim biti zahvalna i cijeniti ono što imam.
Bila sam dovoljno snažna da pokušam opet.
Muž i ja imamo divnog sina.
On je naš razlog
za sve.
Uvijek sam razgovarala s njim o Zoe.
Zna da je umrla kad je bila beba.
Zna da je u raju.
Bile su to nedaća za nedaćom…
I još nije gotovo,
ali želim izdržati.
U LISTOPADU 2023. GODINE VLADA UK-A POKRENULA JE ISTRAGU
O UMIJEŠANOSTI BOLNICE U OVOM SLUČAJU.
I CHESHIRESKA POLICIJA
POKRENULA JE ISTRAGU BOLNICE GROFICE OD CHESTERA.
BOLNICA GROFICE OD CHESTERA ODBILA JE IŠTA KOMENTIRATI
S OBZIROM NA ISTRAGE U TIJEKU.
U SRPNJU 2025. PREDANI SU DOKAZI U VEZI S JOŠ DEVET BEBA.
20. SIJEČNJA 2026. OBJAVLJENO JE
DA NEĆE BITI DODATNIH OPTUŽBI PROTIV LETBY.
ODVJETNIK OBRANE BEN MYERS ODBIO JE KOMENTIRATI
ZAŠTO NA SUĐENJE NISU POZVALI NIJEDNOG STRUČNJAKA.
Prijevod titlova: Dejan Rakar